is is is is is en is is is is is is is pt is is is is de en is hbs_lat af en is en en is is is is is is is is is is is is is is is is is is is is is is tr nb is de is nb is is is is is tr en en hbs_lat is is is is is is is is is is is ceb cs is is is is is is is is is is en is is gl en cs is is is is is is is is is is is is en is is gl ro is is is is is is is is is nb is is is is is is is is is is is is is is is is is is sk nb is is is is is is is is it is is de is is is is is is is is is is is is is is en is sv fr en en sk sv de sv is sv fr en sv sk fr en fr ga fr fr en sv sk it nb de is fr de en de sk de en de is fr de en de sk it en fr ja fr de en de sk fr en fr is fr fr en de sk it sv fr sv en sv en fr sk en fr sv it fr sv en fr sk en fr en sk fr sv en fr sk pl fr is is is is is is is is is is is is is is is is is is en en en en en en en en en en is is is is is cs is is is is is is is is sv sk ja is it is id en is sq is is en is is is is is is
Huginn | Meistaraflokkur knattspyrnu deildar Hugins
16.9.2013 huginnfc Færðu inn athugasemd
Huginn og Fjarðabyggð unnu bæði sína lokaleiki í 3.deild karla um helgina.
Liðin luku keppni bæði með 15 sigra í 18 leikjum og 45 stig en Fjarðabyggð urðu deildarmeistarar á markatölu.
Huginn sigraði Magna 3-2 á meðan Fjarðabyggð slátraði Leikni á Búðagrund og þannig tryggðu þeir sér efsta sætið.
Liðin tóku efstu tvö sætin með miklum yfirburðum og munu leika í 2.deild næstkomandi sumar.
– Grótta og KV spila úrslitaleik um það hvort liðið fylgir HK upp í 1.deild karla. Hitt liðið mun sitja eftir í 2.deild.
– Liðin sem koma upp í 2.deild úr þeirri 3ju.
– Liðin sem falla úr 1. niður í 2.deild.
Það er ljóst að næsta sumar verður lið Hugins á töluverðu ferðalagi. Reikna má með því að af 11 útileikjum komi liðið til með að fljúga til Reykjavíkur í 6 af þeim, þ.e. gegn Ægi í Þorlákshöfn, Reyni í Sandgerði, Njarðvík, ÍR, Aftureldingu og svo Gróttu eða KV.
Það er ljóst að veturinn og næsta tímabil verður spennandi fyrir Huginn en við skulum bíða aðeins lengur með frekari umræður varðandi komandi átök, það eru einungis 2 dagar síðan strákarnir luku frábæru knattspyrnutímabili.
Fyrst skal fagnað.Til hamingju Hugins menn og konur!!!
27.8.2013 huginnfc Færðu inn athugasemd
Árið 2004 sigraði Huginn 3.deild karla og fór upp í 2.deild ásamt Fjarðabyggð. Þar spilaði félagið tímabilin 2005 og 2006 en þá féll liðið aftur í 3.deild.
Árin 2007-2012 lék félagið í 3.deildinni en sumarið 2012 tryggði Huginn sér sæti í hinni nýju tíu liða 3.deild sem stofnuð var þegar deildum Íslandsmeistaramótsins var fjölgað í 5.
Fyrir tímabilið sem nú stendur yfir var ákveðið að taka þátt í Lengjubikar KSÍ í sameiningu við lið Einherja sem þá voru að undirbúa sig fyrir þátttöku í 4.deild.
Horfurnar á því að manna leikmannahópinn voru ekki sérlega góðar og til marks um það neyddist félagið til að draga sig úr þátttöku í bikarkeppni KSÍ.
Núna eru rúmir þrír mánuðir frá fyrsta leik Hugins í 3.deild og hefur félagið sigrað 12 af 14 leikjum sínum í deildinni.
Liðið situr í 2.sæti deildarinnar og hefur þegar tryggt sér sæti í 2.deild árið 2014, þremur stigum á eftir Fjarðabyggð sem situr í 1.sæti en hefur spilað tveimur leikjum meira en Huginn.
Huginn fær Víði í heimsókn næsta laugardag áður en liðið heimsækir Leikni þremur dögum síðar.
Laugardaginn 7.september er útleikur gegn Fjarðabyggð og lokaleikur liðsins er svo heima gegn Magna þann 14.september.
1-2 tap og 4-2 sigur
23.8.2013 huginnfc Færðu inn athugasemd
Huginn fékk heimsókn frá nágrönnum sínum í Fjarðabyggð föstudaginn 9.ágúst. Nik Chamberlain var nýfarinn til náms í Bandaríkjunum og Stefan tók út bann í þessum leik.
Ingimar – Kristján – Ívar – Gauti
Marteinn – Einar – Marko
Á bekk voru Öystein, Darko, Raggi, Villi og Hörður.
Fjarðabyggð komust yfir með marki úr vítaspyrnu á 19.mínútu en á 41.mínútu jafnaði Friðjón metin, einnig úr vítaspyrnu.
Staðan var 1-1 í hálfleik.
Leikurinn var í járnum að mestu og staðan var jöfn allt þar til á lokamínútunum að Fjarðabyggð skora sigurmark á 90.mínútu og sigra leikinn 1-2.
Sunnudaginn 18.ágúst kom lið Augnabliks í heimsókn á Seyðisfjörð.
Ingimar – Kristján – Stefan – Gauti
Rúnar – Darko – Óttar
Friðjón – Biggi – Marko
Á bekk voru Ívar, Öystein, Marteinn, Villi, Stefán, Hörður.
Biggi skoraði tvö mörk í fyrri hálfleiknum. Fyrst á 1.mínútu og svo á þeirri 32.
Staðan var 2-0 í hálfleik.
Augnablik jafnaði metin með tveimur mörk á tíu mínútna millibili, á 60. og 70.mínútu.
Á 83.mínútu var brotið á Óttari innan teigs og Friðjón skoraði úr vítaspyrnunni og staðan orðin 3-2.
Á 92.mínútu gulltryggði Marteinn 4-2 sigur.
Þegar 4 leikir eru eftir eru Fjarðabyggð og Huginn jöfn að stigum með 36 stig en ÍH eru 12 stigum á eftir í 3.sætinu.
Fjarðabyggð og Huginn eru því komin langt með að tryggja sæti í 2.deild að ári!
Næsti leikur Hugins er á Seyðisfirði þann 31.ágúst þegar Víðir kemur í heimsókn.
6 stiga ferð suður
22.7.2013 huginnfc 1 athugasemd
Kári   2 – 5   Huginn
Föstudagskvöldið 19.júlí mættust Kári og Huginn inni í Akraneshöllinni.
Marteinn og Vilhjálmur, leikmennirnir tveir sem fengu félagaskipti komu inn í leikmannahópinn og Villi tók stöðu vinstri bakvarðar.
Atli; Ingimar-Kristján-Stefan-Villi; Rúnar-Friðjón-Nik; Stefán-Birgir-Marko.
Raggi, Binni, Einar Óli, Hörður og Marteinn voru á bekknum.
Á 3.mínútu komust heimamenn í 1-0 og var þar að verki Felix Hjálmarsson sem kom til Kára í vikunni.
Stefan Spasic jafnaði metin á 20.mínútu og Marko skoraði svo á þeirri 32. og staðan orðin 1-2.
Staðan var 2-2 í hálfleik eftir að Kristinn Aron Káramaður jafnaði metin á 43.mínútu leiksins.
Á 57.mínútu skoraði Rúnar Freyr úr vítaspyrnu og staðan orðin 2-3. Aðeins fimm mínútum síðar var staðan orðin 2-4 þegar Biggi skoraði fyrsta mark sitt í sumar.
Á 77.mínútu skoraði Friðjón svo fimmta mark Hugins og þannig lauk leiknum með 2-5 sigri Hugins.
Marteinn inn fyrir Stefan (71.mín)
Hörður Bragi inn fyrir Bigga (86.mín)
Stefan Spasic, Nik, Rúnar.
ÍH 2 – 3 Huginn
Seinni leikur Hugins í þessari suðurferð fór fram í Kaplakrika sunnudaginn 21.júlí.
Atli; Ingimar-Kristján-Stefan-Villi; Nik-Rúnar-Friðjón; Marko-Biggi-Marteinn.
Binni, Einar Óli, Hörður Bragi og Stefán voru á bekk.
Á 19.mínútu skoraði Marteinn fyrsta mark leiksins.
Á 35 mínútu fékk Marko boltann hægra megin og skoraði með föstu skoti niður í markhornði fjær.
Fimm mínútum síðar komst Marteinn inn í teig ÍH manna þar sem brotið var á honum og vítaspyrna dæmd. Friðjón tók vítið og skoraði örugglega með skoti í hægra horn marksins.
Staðan var 0-3 í hálfleik.
ÍH menn komu ákveðnir til leiks í síðari hálfleik og það tók þá 17 mínútur að koma boltanum í netið þegar leikmaður þeirra slapp einn í gegn og náði að koma boltanum í netið.
Marko átti stuttu síðar þrumuskot utan af velli sem hafnaði ofan á slánni.
Á 70.mínútu var staðan orðin 2-3 þegar ÍH skoruðu eftir klafs í teignum. Tuttugu mínútur voru eftir, heimamenn sóttu stíft og þreytumerki komin fram hjá Huginsmönnum.
Leiknum lauk þrátt fyrir stífa pressu ÍH með sigri Hugins, 2-3.
Einar Óli inn fyrir Villa (50.mín)
Stefán inn fyrir Martein (84.mín)
Huginn hefur nú sigrað 11 leiki í röð og er enn á toppi deildarinnar. Fjarðabyggð eru sex stigum á eftir en eiga einn leik til góða.
Næsti leikur er einmitt gegn Fjarðabyggð og fer leikurinn fram föstudaginn 9.ágúst á Seyðisfjarðarvelli.
Magni 1-2 Huginn og nýir leikmenn
18.7.2013 huginnfc Færðu inn athugasemd
Huginn mætti Magna á Grenivík síðastliðinn laugardag.
Atli Gunnar stóð í markinu með þá Ingimar, Kristján, Ívar og Hörð Braga fyrir framan sig.
Hörður Bragi tók stöðu vinstri bakvarðar í fjarveru Gauta sem er erlendis í nokkrar vikur.
Rúnar, Nik og Friðjón stóðu vaktina á miðjunni, Stefán á hægri kanti og Marko á þeim vinstri. Fremstur var Einar Óli.
Á bekknum voru Stefan, Darko, Gunni og Binni.
Huginsmenn léku í varabúningum sínum á Grenivík. (mynd: Ingimar Jóhannsson)
Huginn komst yfir á 23.mínútu með marki frá Nik, en áður höfðu Stefán og Friðjón náð sér í áminningar.
Staðan var 0-1 í hálfleik og útlitið ágætt.
Í byrjun síðari hálfleiks, á 47.mínútu, fékk Ívar ódýrt gult spjald fyrir brot.
Á 51.mínútu var forystan orðin 2 mörk. Einar Óli skoraði þá sitt sjöunda mark það sem af er sumri, staðan 0-2.
Einungis 6 mínútum síðar minnkuðu heimamenn muninn þegar Hreggviður skoraði sitt fimmta mark í deildinni.
Staðan orðin 1-2 og spennandi leikur framundan.
Marko nældi sér skömmu síðar í áminningu og á 80.mínútu var Ívari vikið af velli þegar hann fékk aðra ódýra áminningu.
Lokatölur voru 1-2 og Huginsmenn náðu sér þarna í frábæran útisigur á Grenivík!
Eftir 10 leiki trónir Huginn enn á toppi 3.deildar með 27 stig, þrem stigum meira en Fjarðabyggð. Þar á eftir koma ÍH með 21 stig.
Í 4.sæti eru Víðir með 15 stig eftir 9 leiki.
Nú er félagaskiptaglugginn opinn og nú þegar hafa tveir leikmenn fengið félagaskipti til Hugins.
Marteinn Gauti Kárason kemur á láni frá Hetti en hann lék 14 leiki með liðinu í fyrra og skoraði 1 mark.
Marteinn er fljótur og knár kantmaður sem eykur breiddina í sóknarlínu liðsins enn frekar.
Þá hefur Vilhjálmur Rúnarsson fengið félagaskipti, einnig frá Hetti. Vilhjálmur er Reykvískur piltur sem kom til Hattar fyrir tímabilið en hefur fengið afar takmörkuð tækifæri.
Hann er örfættur og sterkur leikmaður sem getur leikið á vinstri kanti sem í vinstri bakvarðastöðunni. Það kemur sér vel, ekki síst í fjarveru Gauta Skúlasonar sem hefur hingað til spilað vinstri bakvörðinn en er staddur erlendis til nokkurra vikna.
Fróðlegt verður að sjá hvort fleiri leikmenn bætist í leikmannahóp Hugins fyrir lok gluggans en við bjóðum Martein og Villa velkomna til Hugins og óskum þeim vitanlega góðs gengis með liðinu.
Um helgina koma Huginsmenn í suðurferð þar sem leikið verður gegn Kára á Akranesi á föstudagskvöldið áður en Kaplakriki verður heimsóttur á sunnudaginn þar sem ÍH tekur á móti liðinu.
fös. 19.júlí kl.20:00 : Kári – Huginn : Norðurálsvöllurinn
sun. 21.júlí kl.14:00 : ÍH – Huginn : Kaplakrikavöllur
Við hvetjum að sjálfsögðu alla Seyðfirðinga og aðra stuðningsmenn Hugins til að fjölmenna á leikina og styðja þá til sigurs!
2-0 sigur á Grundfirðingum
8.7.2013 huginnfc Færðu inn athugasemd
Grundfirðingar heimsóttu Austurlandið um helgina. Á laugardaginn heimsóttu þeir Huginsmenn í slagviðrisleik.
Nokkra leikmenn vantaði í liðið. Nik tók út leikbann, Darko og Stefan voru frá vegna meiðsla auk þess sem Biggi var fjarri góðu gamni.
Ingimar, Kristján, Ívar, Gauti;
Bekkur: Binni, Raggi, Gunni, Hörður.
Eftir að hafa fengið frábæra knattspyrnuviðureign viku áður var annað uppi á teningnum síðastliðinn laugardag. Veðrið og aðstæður voru ekki þær bestu til knattspyrnuiðkunar þó þær hafi ekki endilega verið þannig að leiknum þyrfti að fresta eða hann færður.
Á 29.mínútu fengu Grundfirðingar fyrstu áminninguna en spjöldin áttu sannarlega eftir að verða fleiri.
Þrem mínútum síðar komst Huginn yfir. Marko komst þá í gott færi og lét vaða, boltinn stefndi framhjá en Einar Óli tæklaði boltann inn. 1-0 fyrir Huginn.
Á 34.mínútu fékk leikmaður Grundfirðinga gult spjald og aðeins fjórum mínútum síðar sparkaði hann í Einar Óla á meðan boltinn var ekki í leik. Fyrir þetta fékk hann sitt annað gula spjald og var þar með vikið af velli en hefði hæglega getað fengið beint rautt fyrir að sparka í leikmann þegar boltinn er fjarri eða ekki í leik.
Tveir leikmenn gestanna nældu sér einnig í áminningar á þessari örlagaríku 38.mínútu og Grundfirðingar þar með komnir með 5 gul spjöld og 1 rautt á innan við 40.mínútum.
Staðan var 1-0 í hálfleik og þó gestirnir væru manni færri gat allt gerst.
Ívar og Marko nældu sér í áminningar á 52. og 55.mínútu en gestirnir gáfust ekki upp, spiluðu vel og börðust í síðari hálfleik.
Fyrsta skipting Hugins kom á 65.mínútu þegar Binni kom inná fyrir markaskorarann Einar Óla.
Á 79.mínútu kom svo Hörður Bragi inná fyrir Stefán.
Það var svo í uppbótartíma sem heimamenn gerðu útum leikinn og voru það varamennirnir að verki. Binni stakk boltanum inn fyrir á Hörð Braga sem skoraði á 91.mínútu og innsiglaði sigurinn með sín fyrsta marki fyrir Huginn.
Leiknum lauk semsagt með 2-0 sigri og þegar mótið er hálfnað situr Huginn á toppnum með 24 stig, þrem stigum meira en Fjarðabyggð.
Darko er enn markahæstur Huginsmanna með 7 mörk en Einar Óli og Marko hafa skorað 6. Þá er Friðjón með 5 mörk og Nik hefur skorað 4.
Góður útisigur í Garði
3.7.2013 huginnfc Færðu inn athugasemd
Huginn lagði Víði í gærkvöldi á Garðsvelli. Darko og Einar Óli voru fjarverandi vegna meiðsla auk þess sem Bragi var fjarverandi. Biggi kom þó aftur inn í hóp, hann og Stefán komu inní byrjunarliðið fyrir Darko og Einar.
Atli var sem fyrr í markinu og Gauti og Ingimar bakverðir. Kristján og Stefan voru miðverðir og á miðjunni voru Rúnar, Nik og Friðjón. Marko og Stefán voru kantmenn og Biggi frammi.
Á bekknum voru Ívar, Binni, Gunni og Hörður Bragi.
Á 29.mínútu náðu Huginsmenn sókn sem endaði með því að Marko fékk boltann inni í teig Víðis og kláraði færi sitt vel.
Huginsmenn björguðu á línu auk þess sem markvörður Víðis, Rúnar bjargaði meistaralega einn gegn Bigga.
Rétt fyrir hálfleik fengu heimamenn víti. Gauti braut þá af sér en snertingin var ekki mikil. Atli gerði sér lítið fyrir og varði vítaspyrnuna og Huginn fór í sókn sem endaði með hornspyrnu. Víðismenn skölluðu boltann útaf í annað horn sem Huginn tók stutt. Marko lét vaða á markið og skotið var of fast fyrir markvörð Víðis, staðan orðin 0-2 og þannig stóðu leikar í hálfleik.
Síðari hálfleikur var 5 mínútna gamall þegar staðan var orðin 0-3. Huginn fékk horn sem Kristján fleytti áfram frá nærstöng. Boltinn hafði viðkomu í varnarmanni Víðis áður en hann fór í markið.
Á 54.mínútu kom Ívar inná í vörnina í stað Stefans.
Á 74.mínútu kom Hörður Bragi inná fyrir Marko.
Þá var mark dæmt af heimamönnum vegna rangstöðu.
Á 87.mínútu minnkuðu heimamenn loks muninn þegar Ívar braut á Ólafi Ívari innan teig sem tók vítið sjálfur og skoraði með skoti beint á markið.
Þá kom Gunnar Már inná fyrir Bigga undir lok leiksins.
Leiknum lauk með 3-1 sigri Hugins á sterkum útivelli og eftir hann sitja Huginsstrákarnir einir í fyrsta sæti 3.deildarinnar með 21 stig. Fjarðabyggð eru með 18 stig í 2.sæti og ÍH með 15 í því þriðja. Leiknir og Víðir koma þar á eftir með 12 stig hvort í fjórða og fimmta sæti.
Næsti leikur Hugins er heimaleikur gegn Grundarfirði laugardaginn 6.júlí kl.14:00.
2.sæti í 3.deild 2013
Huginn í 2.deild 2014!!
1-2 tap og 4-2 sigur
6 stiga ferð suður
Magni 1-2 Huginn og nýir leikmenn
Önnur lið í 3.deild
Stofnaðu ókeypis vef eða blogg á WordPress.com.